Samas on homo-teema ka minu jaoks ebamugav, sest sellega on seotud nii palju irratsionaalset viha, et hakkab hirm. Ja hirm on nakkav. Tajusin seda siis, kui keegi tegi Facebookis üleskutse heterotele, et nad julgeksid oma gay-sõbralikkust avalikult tunnistada. Esimene emotsioon oli, et "oh, jah see on õige;  ma pean seda tegema." Peale esimeste sõnade kirjutamist hakkas hirm. Tärkas alalhoiuinstinkt, mis käskis ellujäämiseks anda alla, loobuda, salata. Ja nüüd on seepärast häbi. Sest just see alalhoiuinstinkt ja hirm sundis okupatsiooni ajal enda nahka päästma ning kedagi teist patust või patuta isikut üles andma. See sama hirm sundis oma naabritele ja sugulastele nuga selga lööma. Olgugi, et ka ise ei oldud valitsema režiimiga rahul.